
פרוטוקול מס' 366

מישיבת ועדת החוקה, חוק ומשפט

יום שלישי, ט' באדר ב התשע"א (15 במארס 2011), שעה 12:30

סדר היום: 1.  צו האפוטרופוס הכללי (ניהול ללא צו ניהול) (תיקון), התשע"א-2011

                   2. תקנות האפוטרופוס הכללי (סדרי דין וביצוע) (תיקון), התשע"א-2011

נכחו:

חברי הוועדה:

דוד רותם-היו"ר

מוזמנים:
הלית אילסר


- עו"ד, מנהלת היחידה הארצית לגילוי ולניהול רכוש, משרד המשפטים

עמיר הרן


- עוזר היועמ"ש

מיכל שמואלי


- רשות התאגידים

אביטל פריבלר

דפנה לורך

צאלה אלפסי

מנהלת הוועדה:
דורית ואג
ייעוץ משפטי: אלעזר שטרן
רשמת פרלמנטרית: יפעת שפרכר

1. צו האפוטרופוס הכללי (ניהול ללא צו ניהול) (תיקון), התשע"א-2011

2. תקנות האפוטרופוס הכללי (סדרי דין וביצוע) (תיקון), התשע"א-2011

היו"ר דוד רותם:
צו האפוטרופוס הכללי (ניהול ללא צו ניהול) (תיקון), ותקנות האפוטרופוס הכללי (סדרי דין וביצוע) (תיקון), התשע"א-2011.

עמיר הרן:

מה שהבאנו היום זה צו ותקנות בתחום האפוטרופוס הכללי, שמטרתם לתקן את שיטת ההצמדה של כל מיני סכומים שנקבעו בתקנות לעניין הפעולות של האפוטרופוס הכללי כך שזה יהיה פעם בשנה. תתפרסם הודעה ברשומות בצורה מסודרת על ידי האפוטרופוס הכללי. זה יחסוך הרבה עבודה מינהלית אצל כל הגורמים שעוסקים בזה, אם זה אגף האפוטרופוס, ההצמדות, ייעוץ משפטי, לשכת השר. פעם בשנה כל הסכומים שקשורים יוצמדו ויתפרסמו ברשומות לידיעת הציבור.

היו"ר דוד רותם:

למה בביטוח לאומי שיטת ההצמדה עקומה לגמרי, זאת אומרת אנשים משלמים 4 פעמים הצמדה על אותו סכום? בפקודת העיריות על חוב ארנונה זה 9% ריבית. אם רוצים לארגן פעם אחת ולתמיד צריך להוציא חוק כך שעל אף האמור בכל דין תהיה ההצמדה ושיעור הריבית יהיה מה שמפרסם בנק ישראל פלוס אחוז. היום יותר נוח לקחת הלוואה בבנק מאשר להיות חייב כסף למדינת ישראל או לרשות מקומית. רשות מקומית זה 9% לשנה. 

עמיר הרן:

בהצמדה שיש לה ערך של כסף, ערך של חובות אנחנו במשרד המשפטים פחות מתעסקים. אנחנו מתעסקים יותר בהצמדה של ערך הכסף מבחינת המדד. 

היו"ר דוד רותם:
בביטוח לאומי יש הצמדה כדי לשמור על ערך הכסף. שם ההצמדה היא בשיטה מאוד משונה.

עמיר הרן:

זה בידי המחוקק.

היו"ר דוד רותם:
מי בעד אישור התקנות והצו בנוסח שהגיש שר המשפטים?

ה צ ב ע ה

בעד – פה אחד

אושר

הישיבה ננעלה בשעה 12:40

